CELEX: C2006/108/25
Language: el
Date: 2006-05-06 00:00:00
Title: Υπόθεση T-15/02: Απόφαση του Πρωτοδικείου της  15ης Μαρτίου 2006  — BASF κατά Επιτροπής (Ανταγωνισμός — Συμπράξεις στον τομέα των βιταμινούχων προϊόντων — Δικαιώματα άμυνας — Κατευθυντήριες γραμμές για τον υπολογισμό του ποσού των προστίμων — Καθορισμός του ποσού εκκινήσεως του προστίμου — Αποτρεπτικό αποτέλεσμα — Επιβαρυντικές περιστάσεις — Ρόλος πρωτοστάτη ή υποκινητή — Συνεργασία κατά τη διοικητική διαδικασία — Επαγγελματικό απόρρητο και αρχή της χρηστής διοικήσεως)

6.5.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 108/16
            
         Απόφαση του Πρωτοδικείου της 15ης Μαρτίου 2006 — BASF κατά Επιτροπής
   (Υπόθεση T-15/02) (1)
   
   (Ανταγωνισμός - Συμπράξεις στον τομέα των βιταμινούχων προϊόντων - Δικαιώματα άμυνας - Κατευθυντήριες γραμμές για τον υπολογισμό του ποσού των προστίμων - Καθορισμός του ποσού εκκινήσεως του προστίμου - Αποτρεπτικό αποτέλεσμα - Επιβαρυντικές περιστάσεις - Ρόλος πρωτοστάτη ή υποκινητή - Συνεργασία κατά τη διοικητική διαδικασία - Επαγγελματικό απόρρητο και αρχή της χρηστής διοικήσεως)
   (2006/C 108/25)
   Γλώσσα διαδικασίας: η αγγλική
   Διάδικοι
   
      Προσφεύγουσα: BASF AG (Ludwigshafen, Γερμανία) (εκπρόσωποι: N. Levy, J. Temple-Lang, solicitors, R. O' Donoghue, barrister, και C. Feddersen, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: R. Wainwright και L. Pignataro-Nolin)
   Αντικείμενο της υποθέσεως
   Αίτημα περί ακυρώσεως ή μειώσεως των προστίμων που επιβλήθηκαν στην προσφεύγουσα με το άρθρο 3, στοιχείο β', της αποφάσεως 2003/2/ΕΚ της Επιτροπής, της 21ης Νοεμβρίου 2001, σχετικά με διαδικασία βάσει του άρθρου 81 της Συνθήκης ΕΚ και του άρθρου 53 της Συμφωνίας για τον ΕΟΧ (υπόθεση COMP/E-1/37.512 — Βιταμίνες) (ΕΕ 2003, L 6, σ. 1)
   Διατακτικό της αποφάσεως
   Το Πρωτοδικείο:
   
               1)
            
            
               Καθορίζει το ποσό των προστίμων που επιβλήθηκαν στην προσφεύγουσα για τις αφορώσες τις βιταμίνες C και D 3, το βήτα-καροτένιο και τα καροτενοειδή παραβάσεις με το άρθρο 3, στοιχείο β', της αποφάσεως 2003/2/ΕΚ της Επιτροπής, της 21ης Νοεμβρίου 2001, σχετικά με διαδικασία βάσει του άρθρου 81 της Συνθήκης ΕΚ και του άρθρου 53 της Συμφωνίας για τον ΕΟΧ (υπόθεση COMP/E-1/37.512 — Βιταμίνες), ως εξής:
               
                           —
                        
                        
                           παράβαση αφορώσα τη βιταμίνη C: 10,875 εκατομμύρια ευρώ·
                        
                     
                           —
                        
                        
                           παράβαση αφορώσα τη βιταμίνη D 3: 5,6 εκατομμύρια ευρώ·
                        
                     
                           —
                        
                        
                           παράβαση αφορώσα το βήτα-καροτένιο: 16 εκατομμύρια ευρώ·
                        
                     
                           —
                        
                        
                           παράβαση αφορώσα τα καροτενοειδή: 15,5 εκατομμύρια ευρώ.
                        
                     
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Η προσφεύγουσα φέρει τα τέσσερα πέμπτα των δικών της δικαστικών εξόδων και τα τέσσερα πέμπτα των εξόδων της Επιτροπής και η τελευταία φέρει το ένα πέμπτο των δικών της δικαστικών εξόδων και το ένα πέμπτο των εξόδων της προσφεύγουσας.
            
         
      (1)  EE C 109 της 4.5.2002.